ZMLUVA O DIELO

 č.  objednávateľa   ... /2026
č.  zhotoviteľa   ... /2026
uzavretá v zmysle § 536 a nasl. zákona č. 513/1991 Zb. Obchodného zákonníka 
v znení neskorších predpisov
(ďalej len „zmluva“)
Čl.1

ZMLUVNÉ STRANY

ZHOTOVITEĽ:

Obchodné meno:

............................
Sídlo:

............................
Zastúpený:

............................

IČO:



.............................

DIČ:



.............................

IČ DPH:



.............................
Bankové spojenie:

.............................
IBAN:

.............................
BIC kód banky:

.............................
Osoby zhotoviteľa oprávnené rokovať a konať 

- vo veciach zmluvných: 

...........................
- vo veciach technických: 

...........................

(ďalej len „zhotoviteľ“)

OBJEDNÁVATEĽ: 


Názov:
Mesto Spišská Nová Ves

Sídlo:
Radničné nám. 7, 052 01 Spišská Nová Ves

Zastúpený:
Ing. Pavol Bečarik, primátor mesta
IČO:


            00 329 614


DIČ:
2020 717 875


Bankové spojenie:
Prima banka Slovensko a.s., pobočka Spišská Nová Ves

IBAN:
SK16 5600 0000 0034 0042 2003

BIC kód banky:
KOMASK2X

Osoby objednávateľa oprávnené rokovať a konať

- vo veciach technických:     
Ing. Zuzana Holotňáková, vedúca oddelenia výstavby a dopravy

Ing. Peter Susa, Ing. Štefan Sanetrik, Ing. Ján Slebodník, Ing. Vladimír Geletka, PhD., referenti oddelenia výstavby a dopravy MsÚ

(ďalej len „objednávateľ“)

(objednávateľ a zhotoviteľ spolu aj ako „zmluvné strany“)

Čl.2

ÚVODNÉ USTANOVENIA
2.1  
Zmluvné strany uzatvárajú túto zmluvu o dielo na realizáciu zákazky, ktorej predmetom sú stavebné práce na diele: „IBV Červený jarok – SO komunikácie a spevnené plochy“ –1. Jedľová ul. + časť Košiarna ul. + časť Červená ul., 2. Limbová ul. – II. etapa, ktoré sa zhotoviteľ zaväzuje pre objednávateľa zhotoviť v rozsahu podľa Čl. 3 tejto zmluvy. Táto zmluva sa uzatvára na základe výsledku verejného obstarávania postupom zadávania podlimitných zákaziek podľa § 110 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). 
2.2  
Objednávateľ sa zaväzuje spolupôsobiť so zhotoviteľom pri vykonávaní diela, vykonané práce a dodávky prevziať spôsobom dohodnutým v tejto zmluve a zaplatiť cenu za vykonanie diela, to všetko podľa nižšie uvedených podmienok.

2.3  
Zhotoviteľ vyhlasuje, že má oprávnenie vykonávať všetky činnosti a dostatok odborných skúsenosti a prostriedkov najmä finančných, personálnych a materiálnych, aby zhotovil pre objednávateľa dielo podľa čl. 3 tejto zmluvy, podľa dohodnutých podmienok a zároveň riadne a včas.

2.4  
Zhotoviteľ akceptuje právo objednávateľa nerealizovať predmet zákazky - stavebné dielo alebo jeho časť, pokiaľ nebude mať zabezpečené jeho financovanie.
2.5  
Časť diela (2. časť podľa Čl. 3, ods. 3.1 tejto zmluvy) bude spolufinancovaná Európskou úniou z prostriedkov Programu Slovensko na základe výzvy na predkladanie žiadostí o poskytnutie nenávratného finančného príspevku (ďalej len „NFP“) pre projekty Integrovaných územných investícií s názvom Výzva na odstraňovanie kľúčových úzkych miest na cestnej infraštruktúre, zlepšenie regionálnej mobility a modernizácia miestnych komunikácií, kód výzvy PSK-MIRRI-009-2024-ITI-EFRR – projekt s názvom „MK Limbová II. etapa – Červený jarok“, s kódom projektu NFP401301I617. Právnym základom pre poskytnutie NFP Poskytovateľom NFP, ktorým je Ministerstvo investícií, regionálneho rozvoja a informatizácie SR, bude uzatvorená  Zmluva o poskytnutí NFP. 

Táto časť predmetu zmluvy bude realizovaná, ak budú v rámci príslušnej výzvy a na základe platnej Zmluvy o poskytnutí NFP finančné prostriedky schválené a poskytnuté.
2.6
Zhotoviteľ – v procese verejného obstarávania ako uchádzač, predložením svojej ponuky v plnom rozsahu a bez obmedzenia akceptuje všetky zmluvné podmienky a požiadavky zákazky vrátane všetkých častí obsiahnutých v súťažných podkladoch, v oznámení o vyhlásení verejného obstarávania – výzve na predkladanie ponúk, ako výlučné požiadavky verejného obstarávateľa (objednávateľa) v predmetnom verejnom obstarávaní: podlimitná zákazka na uskutočnenie stavebných prác predmetu zákazky s názvom IBV Červený jarok – SO komunikácie a spevnené plochy“.
Čl.3

PREDMET ZMLUVY
3.1  
Predmetom tejto zmluvy je záväzok zhotoviteľa zhotoviť pre objednávateľa dielo „IBV Červený jarok – SO komunikácie a spevnené plochy“ (ďalej len „dielo“ alebo „stavba“), ktoré sa realizuje v dvoch samostatných častiach:

· 1. časť: Jedľová ul. + časť Košiarna ul. + časť Červená ul. (financovaná zo zdrojov mesta), (ďalej len „1. Časť“)
· 2. časť: Limbová ul. – II. etapa (financovaná z externých zdrojov/NFP) (ďalej len „2. časť“)

 a záväzok objednávateľa zaplatiť za vykonané dielo cenu dohodnutú v čl. 5 tejto zmluvy.
3.2  
Predmetom plnenia zhotoviteľa podľa tejto zmluvy je: Realizácia stavebných prác na zákazke „IBV Červený jarok – SO komunikácie a spevnené plochy“ – 1. Jedľová ul. + časť Košiarna ul. + časť Červená ul., 2. Limbová ul. – II. etapa 
Miesto plnenia:
Jedľová ulica, parcelné číslo: C-KN 10141/1, k. ú. Spišská Nová Ves,

Košiarna ulica, parcelné číslo: C-KN 10141/1, k. ú. Spišská Nová Ves,

Červená ulica, parcelné číslo: C-KN 10141/1, k. ú.  Spišská Nová Ves
Limbová ulica, parcela číslo: C-KN 10141/1, k. ú. Spišská Nová Ves
3.3
Podrobný popis prác vo vecnom a finančnom vyjadrení je prílohou č. 1 tejto zmluvy. Zhotoviteľ sa zaväzuje zrealizovať práce v rozsahu podľa prílohy č. 1 tejto zmluvy.
3.4
Pri vykonávaní diela sa zhotoviteľ zaväzuje postupovať samostatne, zhotoviť dielo alebo jeho časť na svoje náklady vo vlastnom mene a na vlastnú zodpovednosť a nebezpečenstvo v súlade s touto zmluvou a spôsobom dohodnutým v tejto zmluve.

3.5
Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu vykonaniu diela potrebné.
Čl.4

TERMÍN PLNENIA

4.1  
Zhotoviteľ sa zaväzuje:

4.1.1 
Vykonať dielo v termínoch: 

· 1. časť: do 2 mesiacov odo dňa odovzdania a prevzatia staveniska,
· 2. časť: do 2 mesiacov odo dňa odovzdania a prevzatia staveniska
4.1.2 
Začať realizáciu diela v termíne: 

· 1. časť: do 5 kalendárnych dní odo dňa odovzdania a prevzatia staveniska   
· 2. časť: do 5 kalendárnych dní odo dňa odovzdania a prevzatia staveniska.
4.2 
Objednávateľ sa zaväzuje poskytnúť zhotoviteľovi spolupôsobenie potrebné pre splnenie predmetu zmluvy v dohodnutých termínoch:
· 1. časť: odovzdanie staveniska do 10 kalendárnych dní od účinnosti tejto zmluvy.
· 2. časť: odovzdanie staveniska do 10 kalendárnych dní odo dňa doručenia záznamu z kontroly verejného obstarávania objednávateľovi podľa bodu 14.5 tejto zmluvy a zabezpečení financovania tejto časti diela poskytovateľom NFP. 

Objednávateľ zašle zhotoviteľovi  písomnú výzvu na prevzatie staveniska.
4.3
Zhotoviteľ je povinný prevziať stavenisko najneskôr v posledný deň lehoty podľa bodu 4.2. tohto článku zmluvy. 
4.4
Zhotoviteľ je povinný bez zbytočného odkladu, najneskôr do 3 pracovných dní písomne informovať objednávateľa o vzniku akejkoľvek skutočnosti, ktorá bráni alebo sťažuje realizáciu diela, a ktorá by mohla mať vplyv na termín vykonania diela.

4.5 
V prípade odôvodnenej potreby zmeny termínu realizácie diela sa zmluvné strany zaväzujú po vzájomnej dohode a po vypracovaní písomného dodatku k tejto zmluve, v ktorom budú dohodnuté všetky podmienky zmeny v uskutočnení diela, akceptovať zmenu termínu realizácie diela. 
4.6 
Zhotoviteľ nie je v omeškaní s termínom ukončenia diela o dobu, po ktorú nemohol svoju povinnosť plniť následkom okolností vzniknutých na strane objednávateľa, resp. vyššej moci, pričom čas realizácie diela sa predĺži o túto dobu. Pokiaľ dôjde v dobe realizácie stavby k takým zmenám projektového riešenia, ktoré si vyžiadajú zväčšenie dohodnutého rozsahu dodávky prácami naviac oproti výkazu výmer, predĺži sa po vzájomnom odsúhlasení zmluvných strán termín dokončenia stavby o dobu potrebnú na realizovanie požadovaných zmien a prác naviac.

4.7 
Termín je splnený úplným dokončením diela, resp. jeho samostatnej časti, teda podpísaním zápisu o odovzdaní a prevzatí stavby, resp. jednotlivých častí stavby oboma zmluvnými stranami. Podpísaním zápisu o odovzdaní a prevzatí stavby, resp. jednotlivej časti stavby neprechádza na objednávateľa nebezpečenstvo škody na diele ani žiadnej jeho časti, pokiaľ objednávateľ prevezme dielo s drobnými vadami a nedorobkami nebrániacemu užívaniu diela. K prechodu nebezpečenstva škody na diele na objednávateľa dochádza až úplným odstránením všetkých vád a nedorobkov vytknutých pri odovzdaní diela v zápise o odovzdaní a prevzatí jednotlivých častí diela, inak odovzdaním diela. 
V prípade zistenia, že dielo má vady a nedorobky brániace jeho užívaniu, môže ho objednávateľ odmietnuť prevziať. Pokiaľ objednávateľ prevezme dielo s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť.

4.8
Objednávateľ nie je povinný zhotoviteľa na dodržanie termínu ukončenia realizácie diela upozorňovať. Nedodržaním termínu realizácie diela dochádza k omeškaniu zhotoviteľa so všetkými dôsledkami podľa ustanovení zákona č. 513/1991 Zb. Obchodného zákonníka a tejto zmluvy.

Čl.5

CENA DIELA A PLATOBNÉ PODMIENKY

5.1  
Cena diela v rozsahu plnenia podľa Čl. 3 tejto zmluvy je stanovená v zmysle cenovej ponuky zhotoviteľa predloženej v rámci verejného obstarávania, a je dohodnutá v súlade so zákonom NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov takto:

Zmluvná cena celkom bez DPH :
................... €

Sadzba DPH a výška DPH:                                DPH 23%
................... €

Zmluvná cena celkom, vrátane DPH :
................... €

(slovom:  ................................ EUR, ........... centov)

Zmluvná cena za 1. časť bez DPH :
................... €

Sadzba DPH a výška DPH:                                DPH 23%
................... €

Zmluvná cena celkom, vrátane DPH :
................... €

Zmluvná cena za 2. časť bez DPH :
................... €

Sadzba DPH a výška DPH:                                DPH 23%
................... €

Zmluvná cena celkom, vrátane DPH :
................... €

Súčasťou tejto zmluvy je rozpočet diela, ako jej príloha č.1.
5.2  
Daň z pridanej hodnoty bude účtovaná v aktuálnej sadzbe podľa príslušných všeobecne záväzných právnych predpisov platných a účinných v čase zdaniteľného plnenia.
5.3
Cena likvidácie odpadu je súčasťou dohodnutej ceny diela. 

5.4
V cene sú zahrnuté i príslušné náklady spojené s vybudovaním, prevádzkovaním a likvidáciou zariadenia staveniska.

5.5  
V cene nie sú zahrnuté:

a) náklady na práce nepredvídané, práce naviac neobsiahnuté v podkladoch na vypracovanie cenovej ponuky, ktoré boli predložené objednávateľom pre vypracovanie ceny zo strany zhotoviteľa,

b) prípady dohodnutého rozšírenia alebo zúženia predmetu zmluvy,

c) zmeny zákonnej sadzby DPH,

d) okolnosti vyššej moci.

Úpravu ceny z vyššie uvedených dôvodov sa zmluvné strany dohodli riešiť písomným dodatkom k zmluve.

5.6  
Financovanie diela je dohodnuté formou mesačnej fakturácie na základe overených zisťovacích protokolov a súpisov vykonávaných prác, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a ponukovým rozpočtom. Objednávateľ neposkytne zhotoviteľovi preddavok (zálohu). 

5.7  
Platba bude zrealizovaná na základe faktúry, ktorá bude vystavená na základe zhotoviteľom predložených a objednávateľom a stavebným dozorom odsúhlasených súpisov skutočne vykonaných prác a budú prílohou faktúry. Súpisy musia byť potvrdené zhotoviteľom, zástupcom objednávateľa a stavebným dozorom. Skutočne vykonané práce a dodávky budú fakturované podľa jednotkovej ceny uvedenej v cenovej ponuke zhotoviteľa.

5.8
Zhotoviteľ predloží objednávateľovi na overenie správnosti súpis vykonaných prác a dodávok v 3-och vyhotoveniach. Objednávateľ (zástupca objednávateľa) a stavebný dozor potvrdí súpis v lehote do 3 pracovných dní po jeho obdŕžaní podpisom, v súlade s bodom 5.7.

5.9
Faktúra bude splatná do 60 kalendárnych dní odo dňa jej doručenia objednávateľovi.

5.10
Faktúra bude obsahovať náležitosti podľa § 71 a nasl. zákona č. 222/2004 Z. z. o dani z pridanej hodnoty v znení neskorších predpisov a tiež označenie povinnej a oprávnenej osoby v súlade s ustanovením § 3a zákona č. 513/1991 Zb. Obchodného zákonníka v znení neskorších predpisov a číslo zmluvy. Objednávateľ má právo vrátiť zhotoviteľovi na opravu alebo doplnenie faktúru, ktorá nemá všetky náležitosti daňového dokladu alebo je vystavená nesprávne, neobsahuje dohodnutú prílohu (súpis vykonaných prác potvrdený zástupcom objednávateľa a stavebným dozorom), pričom sa zastaví plynutie lehoty splatnosti. Nová lehota splatnosti začne plynúť od doručenia riadne opravenej, resp. doplnenej faktúry objednávateľovi.

5.11
Objednávateľ si vyhradzuje právo v súlade s § 12 ods. 1 písm. b) bod 3. Zákona č. 254/1998 Z. z. o verejných prácach v znení neskorších predpisov nezaplatiť (zadržať) zhotoviteľovi 10% z dohodnutej celkovej ceny diela vrátane DPH do doby odstránenia zistených vád diela a preukázania splnenia kvalitatívnych a technických parametrov pri odovzdávaní diela alebo jeho ucelenej časti.

5.11.1 
Objednávateľ uvoľní zhotoviteľovi zadržanú sumu do 14 dní odo dňa doručenia písomnej žiadosti zhotoviteľa o úhradu uvedenej časti zadržanej čiastky za predpokladu, že zistené vady diela boli zhotoviteľom odstránené a bolo preukázané splnenie kvalitatívnych a technických parametrov diela.
5.12 
V prípade odôvodnených a nepredvídaných prác naviac sa vyhotoví zápis a tieto budú predmetom prerokovania s objednávateľom, vrátane ocenenia podľa jednotkových cien uvedených v jednotlivých položkách podľa prílohy č. 1 tejto zmluvy – Rozpočet diela a fakturované zhotoviteľom na základe vopred odsúhlasenej ceny a súpisu prác nad rámec dohodnutej ceny. Faktúra musí byť zreteľne označená názvom: FAKTÚRA – NAVIAC PRÁCE
5.13
V prípade nemožnosti ocenenia naviac prác podľa bodu 5.12, t. j. ak uvedená položka nebude v Prílohe č.1 – Rozpočet (Ponukovom rozpočte zhotoviteľa), budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona o cenách, maximálne však do výšky rozpočtových cien uvedených v aktuálnej verzii databázy CENKROS. Cena položky naviac prác uvedená v programe CENKROS bude percentuálne ponížená v takej výške, akú predstavuje percentuálny rozdiel medzi predpokladanou hodnotou zákazky uvedenou vo verejnom obstarávaní a zmluvnou cenou, to však neplatí v prípade, že zmluvná cena bude vyššia ako predpokladaná hodnota zákazky uvedená vo verejnom obstarávaní. /

5.14
V prípade, že nastane situácia podľa bodu 5.12, zmluvné strany sa zaväzujú uzatvoriť dodatok k zmluve, ktorým sa mení rozsah alebo obsah diela vyplývajúci z tejto zmluvy, ak vznikne potreba zmeny obsahu alebo rozsahu diela, ktorá nebola predvídateľná v čase uzatvorenia tejto zmluvy (ďalej len „naviac práce“). Podkladom na uzatvorenie tohto dodatku bude písomný súhlas objednávateľa s naviac prácami alebo písomná požiadavka objednávateľa na naviac práce. Cenu diela uvedenú v tomto článku je prípustné v tomto prípade zmeniť, ak naviac práce budú mať na ňu preukázateľný vplyv. Zhotoviteľ berie na vedomie, že dodatky k tejto zmluve budú uzatvorené iba v prípade, ak ich uzavretie bude v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

5.15
Zhotoviteľ bude akceptovať zníženie ceny v prípade, ak sa časť diela na podnet objednávateľa nebude realizovať. Uvedená skutočnosť bude oznámená zhotoviteľovi.
5.16 
Peňažný záväzok objednávateľa bude splnený pripísaním príslušnej čiastky na bankový účet zhotoviteľa.

5.17 
Zhotoviteľ doručí faktúru vrátane všetkých jej príloh na adresu: Mestský úrad, Štefánikovo námestie č. 1, 052 01 Spišská Nová Ves.
Čl.6

STAVENISKO

6.1  
Objednávateľ odovzdá zhotoviteľovi stavenisko v dvoch termínoch podľa bodu 4.2 tejto zmluvy. V zápisnici o odovzdaní a prevzatí staveniska musí byť uvedené, že stavenisko je v stave umožňujúcom začatie diela v súlade so zmluvou.

6.2
Stavenisko bude spôsobilé na nehatené vykonávanie stavebných prác. Stavenisko bude bez právnych a faktických nedostatkov a bez nárokov tretích osôb počas celej doby realizácie diela alebo jeho časti. Prípadné nedostatky zistené pri preberaní staveniska, pokiaľ nebudú prekážať jeho prevzatiu, budú uvedené v zápisnici o odovzdaní a prevzatí staveniska a objednávateľ je povinný ich odstrániť v lehotách tam uvedených, a pokiaľ tieto nebudú stanovené, potom do 7 kalendárnych dní od spísania zápisnice o odovzdaní a  prevzatí staveniska.

6.3
Zhotoviteľ zodpovedá na prevzatom stavenisku za poriadok a čistotu, za správne ukladanie materiálov a konštrukcií, za ochranu životného prostredia počas realizácie diela a zaväzuje sa na svoj náklad odstrániť odpad, ktorý je výsledkom jeho činnosti.
6.4
Zhotoviteľ zabezpečí riadne označenie staveniska tak, aby nedošlo k prípadnému zraneniu, pádom tretej osoby a zamestnancov zhotoviteľa.

6.5
Zhotoviteľ zodpovedá za vyčistenie prípadne znečistených komunikácií, ktoré používa v súvislosti s vykonávaním svojej činnosti.

6.6 
Zhotoviteľ sa zaväzuje po ukončení realizácie diela vypratať stavenisko do 5 pracovných dní od písomného prevzatia a odovzdania diela alebo jeho časti.
6.7
Zhotoviteľ je povinný dodržiavať podmienky stanovené Vyhláškou č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Za vytvorenie podmienok na zaistenie bezpečnosti a ochrany zdravia pri práci a zaistenie požiarnej ochrany, zabezpečenie a vybavenia pracoviska na bezpečný výkon práce za účelom plnenia tejto zmluvy a dodržiavanie všeobecne právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku zodpovedá v plnom rozsahu a výlučne zhotoviteľ.

6.8
Objednávateľ prehlasuje, že na stavbe bude vykonávať počas celej doby realizácie diela inžiniersku činnosť investorskú. K tejto činnosti sú objednávateľom poverení zamestnanci oprávnení konať vo veciach technických: Ing. Zuzana Holotňáková, Ing. Peter Susa, Ing. Štefan Sanetrik, Ing. Ján Slebodník, Ing. Vladimír Geletka, PhD., každý samostatne.
6.9
Zhotoviteľ prehlasuje, že vedením stavby so stálou prítomnosťou poverí ..................... (osvedčenie o vykonaní odbornej skúšky  č. ..........................).
6.10 
V prípade, že objednávateľ poverí výkonom stavebného dozoru na stavbe zodpovednú osobu, jej kontaktné údaje oznámi zhotoviteľovi najneskôr v deň odovzdania a prevzatia staveniska.
Čl.7

SPLNENIE DODÁVKY

7.1
Zhotoviteľ vykoná stavebné práce v odbornej kvalite podľa platných STN, EN, odborových noriem, technických predpisov, technologických postupov, všeobecne platných právnych predpisov, bezpečnostných a prevádzkových predpisov, podmienok stavebných projektov, zápisov a dohôd medzi objednávateľom a zhotoviteľom a vyjadrenia verejno-právnych orgánov a inštitúcií.
7.2
V priebehu realizácie diela budú použité materiály, vyšpecifikované cenovou ponukou zhotoviteľa predloženou v rámci verejného obstarávania, ktoré spĺňajú vlastnosti dané ustanovením § 19 zákona č. 25/2025 Z. z. Stavebného zákona a o zmene a doplnení niektorých zákonov (stavebný zákon) v znení neskorších predpisov v znení neskorších predpisov a sú doložené dokladmi o ich kvalite v súlade so zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov (platná certifikácia).
7.3
Zmluvné strany sa dohodli na odovzdaní a prevzatí diela po ukončení diela, resp. jeho samostatnej časti.

7.4
Dodávka diela sa bude považovať za splnenú po jej riadnom vykonaní podľa tejto zmluvy tak, že je pripravená na odovzdanie a prevzatie. Povinnosť dodať dielo objednávateľovi sa splní riadnym odovzdaním dojednanej dodávky. Povinnosť prevziať dodávku diela je splnená vyhlásením objednávateľa v zápisnici o odovzdaní a prevzatí, že dodávku preberá.

7.5
Zhotoviteľ je povinný písomne oznámiť objednávateľovi, a to najneskôr 4 kalendárne dni vopred, kedy je predmet plnenia pripravený na odovzdanie a prevzatie. Na základe návrhu zhotoviteľa objednávateľ zvolá preberacie konanie, na ktorom si zmluvné strany dohodnú časový program prehliadky a odovzdania diela. Objednávateľ je povinný prevziať dielo, ak bolo riadne vykonané.

7.6
Z odovzdávacieho a preberacieho konania je zhotoviteľ povinný pripraviť a objednávateľovi odovzdať tieto doklady:

a) popis a zdôvodnenie vykonaných odchýlok a zmien stavby pred jej dokončením, resp. projekt skutočného vyhotovenia,
b) certifikáty výrobkov, ktoré podliehajú povinnej certifikácií (zák. č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov)
c) stavebný (montážny) denník,
d) originály alebo kópie vážnych lístkov, resp. potvrdení o zneškodnení odpadov vzniknutých pri realizácii diela.  
7.7
O odovzdaní a prevzatí diela, resp. jeho časti, spíše objednávateľ so zhotoviteľom zápisnicu, ktorú podpíšu zástupcovia zmluvných strán. V zápisnici musí byť prehlásené, že zhotoviteľ dielo resp. jeho časť odovzdáva a objednávateľ ho preberá. Zápisnica musí obsahovať i posúdenie diela po kvalitatívnej a kvantitatívnej stránke. Spísaním a podpísaním zápisnice o odovzdaní a prevzatí diela sa dodávka diela považuje za splnenú.

7.8
Objednávateľ sa zaväzuje prevziať dielo s prípadnými nedostatkami a nedorobkami, ak tieto nebránia jeho funkčnosti a plneniu účelu za splnenia dohodnutých podmienok.
7.9
V prípade existencie nevhodných poveternostných alebo klimatických podmienok je zhotoviteľ oprávnený prerušiť vykonávanie diela. Na prerušenie vykonávania diela je zhotoviteľ povinný upozorniť objednávateľa zápisom v stavebnom denníku. O dobu prerušenia vykonávania diela sa predlžuje lehota na zhotovenie a dokončenie diela. Za nevhodné poveternostné podmienky sa považuje nesplnenie podmienok podľa príslušných EN, STN, podľa ktorých sa budú stavebné práce realizovať.

7.10 
Po ukončení predmetu zmluvy zhotoviteľ dodá objednávateľovi porealizačné zameranie, v ktorom bude zaznamenaný skutočne zrealizovaný rozsah prác a odovzdá ich v piatich vyhotoveniach a v digitálnej forme objednávateľovi.
Čl.8

ZÁRUČNÁ DOBA A ZODPOVEDNOSŤ ZA VADY

8.1
Zhotoviteľ zodpovedá za to, že predmet tejto zmluvy je zhotovený podľa podmienok zmluvy, a že počas záručnej doby bude mať vlastnosti dohodnuté v tejto zmluve.

8.2
Zhotoviteľ preberá všetky záväzky za kvalitu svojej práce, je povinný vykonať činnosti spojené s predmetom zmluvy na vlastnú zodpovednosť, pričom je povinný rešpektovať platné STN, EN a všeobecne platné právne predpisy. Zhotoviteľ ručí za to, že práce, ktoré vykonával zodpovedajú kvalite podľa tejto zmluvy, normám, a že túto kvalitu majú aj v čase preberacieho konania a počas záručnej doby.

8.3  
Zmluvné strany sa dohodli, že záručná doba na zrealizované dielo, bude trvať 60 mesiacov. Záruka začína plynúť odo dňa, keď sa dielo stane majetkom objednávateľa. Uvedená záručná doba sa netýka výrobkov a dodávok, ktorých výrobcovia zaručujú inú záručnú dobu. Na ne sa vzťahuje záručná doba deklarovaná výrobcom, a to minimálne v rozsahu stanovenom zákonom. Záručná doba sa automaticky predlžuje o dobu odstraňovania vady diela v záručnej dobe.
8.4  
Zjavné vady, t.j. nedostatky a nedorobky, ktoré objednávateľ zistil, resp. mohol zistiť odbornou prehliadkou pri preberaní diela, musia byť zapísané v zápisnici o odovzdaní a prevzatí diela s dohodnutými termínmi ich odstránenia.

8.5  
Zhotoviteľ zodpovedá za vady predmetu plnenia, ak boli spôsobené porušením jeho povinností, ktoré objednávateľ zistí v záručnej lehote a ktoré včas písomne reklamuje.

8.6 
Zhotoviteľ je povinný  bezodkladne po oznámení vady objednávateľom vykonať šetrenie ohľadne vady a informovať objednávateľa o charaktere vady, jej rozsahu, dôvodoch a príčinách, navrhovanom spôsobe a termíne jej odstránenia. V prípade, že bude možné vadu odstrániť viacerými spôsobmi, je zhotoviteľ povinný tieto spôsoby oznámiť objednávateľovi a podať mu všetky dostupné a relevantné informácie o ich vhodnosti. Právo výberu spôsobu odstránenia vady má v každom jednotlivom prípade objednávateľ.

8.7  
Zhotoviteľ sa zaväzuje začať s odstránením vád predmetu tejto zmluvy bez zbytočného odkladu, najneskôr do 3 kalendárnych dní od uplatnenia reklamácie objednávateľom a vady odstrániť bezplatne v čo najkratšom technicky možnom čase za súčinnosti objednávateľa, ktorý mu umožní prístup na stavenisko. V prípade, že zhotoviteľ nepristúpi k odstráneniu zistených vád v uvedenej lehote, môže objednávateľ vykonať opravu na vlastné náklady a je oprávnený si výšku týchto nákladov uplatniť u zhotoviteľa. 

8.8  
Pokiaľ by odstránenie vád bolo spojené s neúmerne vysokými nákladmi a vada by nebránila užívaniu diela, zmluvné strany sa môžu dohodnúť na primeranej zľave z ceny diela bez odstránenia vady.

8.9  
Ak sa ukáže, že vada predmetu plnenia je neopraviteľná, zaväzuje sa zhotoviteľ do 14 kalendárnych dní od zistenia tejto skutočnosti dodať a namontovať náhradný predmet plnenia.
8.10
Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa pričom zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ich nevhodnosť písomne upozornil objednávateľa a ten na ich použití trval.
Čl.9

VÝKONOVÁ ZÁBEZPEKA

9.1 
Zmluvné strany sa dohodli, že pre zabezpečenie riadneho vyhotovenia Diela Zhotoviteľ v prospech Objednávateľa zloží výkonovú zábezpeku do 5 pracovných dní od prevzatia staveniska. Nezloženie výkonovej zábezpeky bude považované za podstatné porušenie Zmluvy zo strany Zhotoviteľa. Zhotoviteľ si môže vybrať jeden z nasledovných spôsobov zloženia výkonovej zábezpeky:

a) vinkulovať na bankovom účte Zhotoviteľa finančné prostriedky v prospech Objednávateľa, pričom jediná podmienka čerpania bude žiadosť Objednávateľa, a to vo výške 5 % z ceny Diela (bez DPH) od prevzatia staveniska do termínu odovzdania a prevzatia Diela bez vád a nedorobkov;

alebo

b) zložiť na účet Objednávateľa vedený v Prima banke Slovensko, a.s., číslo účtu vo forme IBAN: SK18 5600 0000 0034 0042 1094, Variabilný symbol: IČO Zhotoviteľa sumu vo výške 5 % z ceny Diela (bez DPH) ako výkonovú záruku, ktorá bude Zhotoviteľovi vrátená po prevzatí Diela bez vád a nedorobkov (najneskôr do 7 pracovných dní);

alebo

c) predložiť bankovú záruku vystavenú bankou, pobočkou zahraničnej banky alebo zahraničnou bankou vo výške 5 % z ceny Diela bez DPH, ktorá bude platná od prevzatia staveniska  do termínu odovzdania a prevzatia diela bez vád a nedorobkov, pričom jediná podmienka jej čerpania bude písomná žiadosť objednávateľa o jej čerpanie doručená banke v súlade s bodom 9.1 tejto zmluvy.

9.2 
Zhotoviteľ  predloží objednávateľovi doklad o zložení výkonovej zábezpeky v lehote do 5 pracovných dní odo dňa prevzatia staveniska, a to nasledovne: 

a) ak bude výkonová zábezpeka vo forme finančnej hotovosti vinkulovanej (viazanej) na účte zhotoviteľa v prospech objednávateľa, je dokladom o zložení potvrdenie banky o vinkulácii alebo fotokópia zmluvy o vinkulácii medzi bankou a zhotoviteľom a výpis z účtu zhotoviteľa, 

b) ak bude výkonová zábezpeka zložená vo forme finančnej hotovosti na účet objednávateľa, je dokladom o zložení výpis z účtu zhotoviteľa potvrdzujúci odoslanie príslušnej finančnej hotovosti v prospech účtu objednávateľa,

c) ak bude výkonová zábezpeka zložená vo forme bankovej záruky, je dokladom listina o vystavení bankovej záruky zo strany banky.

9.3
Objednávateľ je oprávnený použiť výkonovú zábezpeku na uspokojenie svojich splatných peňažných nárokov, ktoré mu podľa tejto zmluvy vzniknú v prípade, ak zhotoviteľ poruší svoju povinnosť vykonať dielo riadne a včas. Právo objednávateľa použiť výkonovú zábezpeku trvá od  zloženia výkonovej zábezpeky do zániku výkonovej zábezpeky, t. j. do termínu odovzdania a prevzatia Diela bez vád a nedorobkov.

9.4
Objednávateľ je povinný oznámiť zhotoviteľovi zámer použiť výkonovú zábezpeku so špecifikovaním jeho rozsahu a dôvodov, a to v lehote 5 pracovných dní pred plánovaným použitím. V prípade, ak zhotoviteľ svoju povinnosť v uvedenej lehote dodatočne splní, objednávateľ nepristúpi k využitiu výkonovej zábezpeky.

9.5
Výkonová zábezpeka zaniká okamihom prevzatia Diela objednávateľom bez vád a nedorobkov, t. j. podpísaní preberacieho a odovzdávacieho protokolu k Dielu. V prípade, ak bude Dielo odovzdané s drobnými vadami a nedorobkami, uvedenými v odovzdávacom protokole, zaniká výkonová zábezpeka okamihom podpisu protokolu o odstránení vád a nedorobkov. V prípade, ak bola výkonová zábezpeka zložená formou finančnej hotovosti poukázanej na účet objednávateľa, zaväzuje sa ju objednávateľ vrátiť na účet zhotoviteľa v lehote 7 pracovných dní od zániku výkonovej zábezpeky.    

9.6
V prípade, ak Zhotoviteľ odstráni všetky vady, nedorobky a nedostatky v lehotách stanovených v odovzdávacom a preberacom protokole Diela, resp. v protokoloch o odovzdaní časti Diela, bude mu výkonová zábezpeka vo výške 5 % z celkovej Ceny za Dielo (bez DPH) uvoľnená, na základe jeho písomnej žiadosti, ktorej neoddeliteľnou prílohou je protokol o odstránení vád a nedorobkov podpísaný oboma Zmluvnými stranami. V prípade, ak Zhotoviteľ vady neodstráni, zabezpečí ich odstránenie objednávateľ na náklady zhotoviteľa. Objednávateľ je oprávnený pohľadávku, ktorá mu vznikla z titulu odstránenia vád na náklady zhotoviteľa jednostranne započítať s výkonovou zábezpekou. V prípade započítania bude zhotoviteľovi vrátená výkonová zábezpeka, znížená o sumu pohľadávky objednávateľa s titulu odstránenia vád.
Čl.10
ZMLUVNÉ SANKCIE
10.1
Zmluvné strany sa dohodli na nasledovných zmluvných sankciách:

10.1.1 
Ak bude zhotoviteľ z dôvodu na jeho strane v omeškaní s odovzdaním diela uvedeného v Čl. 3. bod 3.1 tejto zmluvy a dielo nebude riadne ukončené a odovzdané zhotoviteľom v termíne dohodnutom v Čl. 4. bod 4.1 tejto zmluvy, zhotoviteľ sa zaväzuje zaplatiť objednávateľovi zmluvnú sankciu vo výške 0,03 % z ceny celého diela vrátane DPH, podľa Čl. 5, bod 5.1 tejto zmluvy, a to za každý aj začatý deň omeškania. Týmto nie je dotknutý nárok objednávateľa na náhradu škody.

10.1.2 
V prípade zistenia vady diela pri odovzdaní diela objednávateľ písomne upozorní zhotoviteľa na vadu a určí mu primeranú dodatočnú lehotu, na odstránenie vady diela. Za omeškanie s odstránením vady diela v určenej dodatočnej lehote zaplatí zhotoviteľ objednávateľovi za každú vadu, a za každý deň omeškania s jej odstránením zmluvnú sankciu vo výške 100,- Eur vrátane DPH (slovom: jednosto Eur vrátane DPH). Zmluvnú sankciu v rovnakej výške zaplatí zhotoviteľ aj v prípade omeškania s odstraňovaním reklamovaných vád v záručnej dobe. Týmto nie je dotknutý nárok objednávateľa na náhradu škody.

10.1.3 
V prípade nesprístupnenia stavebného denníka pre potreby objednávateľa alebo stavebného dozoru alebo za nevykonanie denných zápisov v stavebnom denníku v aktuálnom dni sa stanovuje zmluvná sankcia vo výške 20,- Eur vrátane DPH (slovom dvadsať Eur vrátane DPH) za každý deň nesprístupnenia stavebného denníka alebo nevykonania denného zápisu. Uvedenú zmluvnú sankciu je možné uložiť opakovane.

10.1.4 
V prípade omeškania objednávateľa s uhradením faktúr uhradí objednávateľ zhotoviteľovi úrok z omeškania vo výške 0,03 % z dlžnej čiastky vrátane DPH za každý aj začatý deň omeškania.

10.1.5
Ak zhotoviteľ poruší povinnosť uloženú v Čl. 4 bode 4.3 alebo v Čl. 6 bode 6.6 tejto zmluvy, zhotoviteľ sa zaväzuje zaplatiť objednávateľovi zmluvnú sankciu vo výške 0,03 % z ceny celého diela vrátane DPH, podľa Čl. 5 bod 5.1 tejto zmluvy, a to za každý aj začatý deň omeškania. Týmto nie je dotknutý nárok objednávateľa na náhradu škody.

10.1.6
Ak zhotoviteľ poruší povinnosť podľa Čl. 6 bodu 6.3 alebo bodu 6.5 tejto zmluvy, zaväzuje sa zaplatiť objednávateľovi zmluvnú sankciu vo výške 500,- eur vrátane DPH (slovom: päťsto eur vrátane DPH), a to za každú odôvodnenú písomnú výzvu objednávateľa na dodržiavanie týchto zmluvných povinností. Ďalšia písomná výzva pri porušení povinnosti zhotoviteľa podľa Čl. 6 bodu 6.3 alebo bodu 6.5 môže byť objednávateľom uplatnená najskôr po uplynutí minimálne jedného nasledujúceho kalendárneho dňa. Týmto nie je dotknutý nárok objednávateľa na náhradu škody.
10.2 
Zmluvná sankcia patrí objednávateľovi za každé jedno porušenie povinnosti zhotoviteľom osobitne.

10.3 
Zmluvné strany sa dohodli, že objednávateľ je oprávnený popri nároku na zmluvnú sankciu podľa tohto článku tejto zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.

10.4
O použití ktorejkoľvek zo sankcií uvedených v tomto článku tejto zmluvy majú zmluvné strany povinnosť navzájom sa bezodkladne písomne informovať.

10.5
Zmluvné strany sa dohodli, že pre uplatnenie zmluvných sankcií použijú písomnú formu s lehotou splatnosti 30 kalendárnych dní odo dňa doručenia výzvy na zaplatenie zmluvnej sankcie. Zmluvná sankcia bude uhradená bezhotovostným spôsobom na bankový účet objednávateľa, resp. zhotoviteľa uvedený v Čl. 1 tejto zmluvy v závislosti na zmluvnej strane, ktorá si uplatňuje zmluvnú sankciu. 
Čl.11
ODSTÚPENIE OD ZMLUVY
11.1
Táto zmluva môže byť ukončená:

· odstúpením od zmluvy,

· písomnou dohodou zmluvných strán,

· výpoveďou ktorejkoľvek zmluvnej strany.

11.2 
V prípade, ak nie je v tejto zmluve uvedené inak, môžu od tejto zmluvy zmluvné strany odstúpiť podľa ustanovení zák. č. 513/1991 Zb. Obchodného zákonníka v znení neskorších predpisov. Objednávateľ má ďalej právo odstúpiť od tejto zmluvy v prípadoch nepodstatného a podstatného porušenia zmluvy. Objednávateľ má tiež právo od tejto zmluvy okamžite odstúpiť v prípade, keď bude na zhotoviteľa podaný návrh na vyhlásenie konkurzu, keď bude na zhotoviteľa vyhlásený konkurz, začaté reštrukturalizačné konanie, alebo povolená reštrukturalizácia.

11.3 
Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.

11.4 
Za podstatné porušenie zmluvy podľa predchádzajúceho ustanovenia sa považujú:

11.4.1 
ak zhotoviteľ alebo objednávateľ nebude plniť úlohy z kontrolných dní stavby, ktoré majú vplyv na kvalitu prác a stanovenú lehotu výstavby,

11.4.2 
ak zhotoviteľ z dôvodu na jeho strane nesplní ktorýkoľvek z termínov uvedených v článku 4 „Termín plnenia“ tejto zmluvy,

11.4.3 
ak zhotoviteľ bude vykonávať stavebné práce v rozpore s podmienkami dohodnutými v zmluve alebo technologickými postupmi určenými platnými predpismi a technickými normami,

11.4.4 
porušenie povinností zhotoviteľa pri vykonávaní diela dohodnutých v tejto zmluve, a ak je na to písomne upozornený a napriek tomu nezjedná nápravu,

11.4.5 
neprevzatie staveniska zhotoviteľom,
11.4.6 
ak zhotoviteľ z dôvodu na jeho strane neodstráni vady a nedorobky zistené pri preberacom konaní alebo počas záručnej doby v lehote určenej podľa príslušných ustanovení tejto zmluvy,

11.4.7 
vadné plnenie zhotoviteľa,

11.4.8 
omeškanie objednávateľa s plnením finančných záväzkov vyplývajúcich z tejto zmluvy trvajúce dlhší čas ako 30 kalendárnych dní od ich splatnosti, 
11.4.9
podstatné porušenia zmluvy definované v iných ustanoveniach tejto zmluvy .
11.5
Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní so splnením zmluvnej povinnosti, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 10 kalendárnych dní, ktorá jej bola na splnenie tejto zmluvnej povinnosti poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy.
11.6
V prípade odstúpenia od zmluvy ktoroukoľvek zo zmluvných strán má zhotoviteľ nárok na úhradu skutočne realizovaných prác na základe vykonanej inventarizácie na stavbe.

11.7
V prípade, že ktorákoľvek strana odstúpi od tejto zmluvy, musí písomné oznámenie o odstúpení od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Ak nie je možné doručiť písomnosť ktorejkoľvek zo zmluvných strán na adresu uvedenú v čl. 1 tejto zmluvy a iná adresa nie je druhej zmluvnej strane známa, písomnosť sa považuje dňom vrátenia nedoručenej zásielky odosielateľovi za doručenú, a to aj vtedy, ak sa zmluvná strana, ktorej mala byť písomnosť doručená o tom nedozvie. Písomnosti sa takto považujú za doručené aj v prípade, ak sa zásielka vrátila odosielateľovi ako nedoručiteľná s poznámkou adresát „neznámy“ alebo „nezastihnutý“ za predpokladu, že adresa adresáta bola uvedená správne. Účinky doručenia nastanú aj vtedy, ak adresát doručenie písomnosti odmietol, a to dňom odmietnutia prevzatia písomnosti.
11.8 
Objednávateľ si vyhradzuje právo odstúpiť od tejto zmluvy: 

a) v prípade uloženia sankcie (korekcie) za porušenie procesu verejného obstarávania ako výsledku kontroly verejného obstarávania zo strany poskytovateľa finančných prostriedkov, a to bez ohľadu na výšku sankcie,

b) z dôvodu, že uzatvoreniu tejto zmluvy predchádzal časovo náročný proces verejného obstarávania, ktorý s ohľadom na spolufinancovanie diela z Programu Slovensko zakladá dôvodnú obavu objednávateľa o nemožnosti dodržať termín ukončenia realizácie diela podľa tejto zmluvy zo strany zhotoviteľa,

c) v prípade, ak nedôjde k plneniu zo Zmluvy o poskytnutí podpory z Programu Slovensko formou NFP zo strany Ministerstva investícií, regionálneho rozvoja a informatizácie SR, v dôsledku čoho objednávateľ nebude mať zabezpečené finančné prostriedky na spolufinancovanie realizácie diela alebo jeho časti.

11.9 
Zmluvné strany sa dohodli, že zmluva môže byť ukončená dohodou zmluvných strán, a to bez uvedenia dôvodu. V prípade ukončenia zmluvy dohodou uhradí objednávateľ zhotoviteľovi pomernú cenu za dokončenú a odovzdanú ucelenú časť predmetu zmluvy.  

11.10
Dohoda o zániku tejto zmluvy musí mať písomnú formu, musí byť podpísaná oprávnenými zástupcami oboch zmluvných strán a jej súčasťou musí byť vzájomné vyrovnanie záväzkov.

11.11
Zmluvu je možné ukončiť aj výpoveďou ktorejkoľvek zmluvnej strany, a to aj bez uvedenia dôvodu. Výpovedná doba je 1 mesiac a začína plynúť prvým kalendárnym dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
Čl.12
OSTATNÉ ZMLUVNÉ DOJEDNANIA

12.1
Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť pokynmi objednávateľa, zápismi a dohodami oprávnených zástupcov zmluvných strán a rozhodnutiami a vyjadreniami dotknutých orgánov.

12.2
Ak dohody uzavreté podľa bodu 12.1 majú vplyv na predmet alebo termín splnenia záväzku musí byť súčasťou tejto dohody aj spôsob úpravy záväzku. Takáto dohoda je podkladom pre vypracovanie dodatku k tejto zmluve.

12.3
Zhotoviteľ bude informovať objednávateľa o stave rozpracovaného diela na pravidelných kontrolných dňoch stavby, ktoré bude zhotoviteľ organizovať podľa potreby s účasťou zástupcu objednávateľa. Účasť na týchto kontrolných dňoch bude povinná.
12.4
Zhotovované dielo je majetkom objednávateľa až po zaplatení zmluvnej ceny celkom vrátane DPH.

12.5
Zhotoviteľ v plnom rozsahu zodpovedá za prípadné škody na zhotovovanom diele, majetku Mesta Spišská Nová Ves alebo na majetku tretích osôb, pokiaľ vznikli v súvislosti s jeho prácami počas realizácie predmetu diela až do zápisničného odovzdania diela objednávateľovi.

12.6
Objednávateľ si vyhradzuje právo prerušiť alebo zastaviť výkon dojednaných prác. V prípade prerušenia alebo zastavenia prác zo strany objednávateľa, strany vzájomne odsúhlasia rozpracovanosť prác a vykonajú finančné vyrovnanie podľa preukázaných nákladov. Zmluvné strany si v prípade prerušenia prác dohodnú nové termíny plnenia. 

12.7
V prípade vzniku sporu v akejkoľvek veci týkajúcej sa predmetu tejto zmluvy, strany sa budú snažiť tento vyriešiť hlavne mimosúdnou cestou a predložia spor na riešenie svojim štatutárnym zástupcom.

12.8
Zhotoviteľ nevykoná žiadne práce ani nepoužije materiál nad rámec tejto zmluvy bez predchádzajúceho písomného súhlasu objednávateľa.

12.9
Ak zhotoviteľ vykoná práce nad rámec tejto zmluvy svojvoľne, alebo použije materiál nad rámec tejto zmluvy svojvoľne, teda bez predchádzajúceho písomného súhlasu objednávateľa, takého práce a použitý materiál nebudú zhotoviteľovi objednávateľom uhradené.

12.10
Zhotoviteľ sa zaväzuje vykonať objednávateľom požadované prípadné práce naviac priamo súvisiace s predmetom tejto zmluvy, ak si to vyžiada podmienka sprevádzkovania diela. Takéto práce sa ocenia podľa čl. 5, bod 5.12 a 5.13 tejto zmluvy. Všetky úpravy, nezrealizované práce a práce naviac budú zhotoviteľom a objednávateľom zaznamenané, odsúhlasené a potvrdené v stavebnom denníku (resp. v samostatnom dokumente) a budú slúžiť ako podklad pre uplatnenie zmien, vo forme písomného dodatku k tejto zmluve.
Čl. 13
SUBDODÁVATELIA
12.1 Zhotoviteľ je oprávnený zveriť vykonanie časti diela iba subdodávateľovi uvedenom v prílohe č. 2 tejto zmluvy - Zoznam subdodávateľov. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.
12.2 Zhotoviteľ je povinný objednávateľovi oznámiť akúkoľvek zmenu údajov o subdodávateľovi.
12.3 V prípade, že sa  obe zmluvné strany dohodnú na zmene subdodávateľov uvedených v prílohe č. 2 tejto zmluvy, každý  subdodávateľ, ktorého sa týka návrh na zmenu, musí spĺňať podmienky účasti podľa § 32 ods. 1 písm. e) a f)zákona o verejnom obstarávaní vo vzťahu k tej časti predmetu zákazky, ktorú má subdodávateľ plniť.
12.4 Objednávateľ určuje pravidlo na zmenu subdodávateľov počas trvania zmluvy: 


V prípade, ak dôjde počas realizácie diela k potrebe zmeny, resp. k zmene subdodávateľa oproti subdodávateľovi uvedenému v prílohe č. 2 tejto  zmluvy, je zhotoviteľ povinný predložiť objednávateľovi do 3 pracovných dní odo dňa, kedy sa o tejto skutočnosti dozvie žiadosť o zmenu subdodávateľa, v ktorej budú uvedené:

·  
údaje o novom subdodávateľovi (v prípade fyzickej osoby: meno a priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo) a údaje o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia,

·  
informácia o podiele zákazky, ktorú má zhotoviteľ v úmysle zadať novému subdodávateľovi a o predmete  zmluvy o subdodávke,

·  
čestné vyhlásenie podpísané osobou oprávnenou konať za zhotoviteľa, že nový subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1 písm. e) a f) zákona o verejnom obstarávaní vo vzťahu k tej časti predmetu zákazky, ktorú má tento subdodávateľ  plniť a neexistujú u neho dôvody na vylúčenie podľa § 40 ods. 6 a ods. 7 a 8 zákona o verejnom obstarávaní,

12.5 Zhotoviteľ pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene a neprekročili sumy obsiahnuté v ponukovom rozpočte zhotoviteľa.

12.6 Zhotoviteľ je povinný každú zmluvu o subdodávke uzatvoriť v písomnej forme a v prípade nového subdodávateľa len s predchádzajúcim písomným súhlasom objednávateľa s novým navrhovaným subdodávateľom.

12.7 Objednávateľ rozhodne o súhlase alebo nesúhlase s uzatvorením takejto zmluvy o subdodávke s novým subdodávateľom na základe predloženia informácií o predmete zmluvy o subdodávke, informácií o osobe nového subdodávateľa a čestného vyhlásenia podľa bodu 13.4 tohto článku zmluvy, pričom podkladom pre prípadné rozhodnutie o nesúhlase s uzatvorením takejto zmluvy môže byť v tomto prípade zistenie rozporu predložených informácii podľa bodu 13.4 tohto článku zmluvy alebo prekročenie sumy obsiahnutej v ponukovom rozpočte zhotoviteľa.

12.8 Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke najneskôr do 3 pracovných  dní od doručenia žiadosti o udelenie tohto súhlasu. Ak objednávateľ neoznámi svoj nesúhlas do 3 pracovných dní odo dňa doručenia žiadosti o schválenie, v tomto prípade to znamená, že nemá výhrady k výberu nového subdodávateľa a zhotoviteľ je oprávnený uzatvoriť s vybraným novým subdodávateľom príslušnú zmluvu, na základe ktorej  bude zabezpečované plnenie tejto zmluvy. 
Čl.13
AUDITNÁ DOLOŽKA
13.1
Zhotoviteľ a jeho subdodávatelia sú povinní strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku pre projekt s názvom: „IBV Červený jarok – SO komunikácie a spevnené plochy“ – Limbová ul. – II. etapa, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

13.2
Oprávnené osoby na výkon kontroly/auditu sú najmä:
a) Poskytovateľ nenávratného finančného príspevku a ním poverené osoby,

b) Sprostredkovateľský orgán pre kontrolu verejného obstarávania (ÚVO),

c) Útvar vnútorného auditu Riadiaceho orgánu alebo Sprostredkovateľského orgánu, 
d) Najvyšší kontrolný úrad SR a ním poverené osoby; 

e) Orgán auditu podľa § 12 zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov a ním poverené osoby a Úrad vládneho auditu,

f)  
Splnomocnení zástupcovia Európskej Komisie a Európskeho dvora audítorov;

g) Orgán zabezpečujúci ochranu finančných záujmov EÚ podľa § 8 zákona č. 121/2022   Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov a Európsky úrad pre boj proti podvodom;

h) Osoby prizvané orgánmi uvedenými v písmenách a) až g) v súlade s príslušnými právnymi predpismi SR a právnymi aktmi EÚ.
13.3
Zhotoviteľ je povinný prijať opatrenia na nápravu nedostatkov zistených kontrolou / auditom / overovaním na mieste v zmysle správy z kontroly / auditu / overovania na mieste v stanovenej lehote.
Čl.14
ZÁVEREČNÉ USTANOVENIA
14.1
Pre vznik tejto zmluvy sa vyžaduje dohoda o celom jej obsahu.

14.2
Zmenu alebo doplnenie tejto zmluvy môžu zmluvné strany vykonať len formou písomného dodatku k zmluve, odsúhlaseného a podpísaného obidvoma zmluvnými stranami.

14.3
Pokiaľ nie je v zmluve dohodnuté inak, vzájomné vzťahy zmluvných strán sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne platnými predpismi Slovenskej republiky.

14.4
Táto zmluva nadobúda platnosť dňom jej podpisu oboma zmluvnými stranami. 

14.5
Zmluva je uzatvorená v súlade s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a podľa § 47a zákona č. 40/1964 Zb. Občianskeho zákonníka v znení neskorších predpisov nadobudne účinnosť dňom nasledujúcom po dni jej zverejnenia v Centrálnom registri zmlúv. 
14.6
Zmluva je vyhotovená v piatich exemplároch s platnosťou originálu, z ktorých tri exempláre sú určené pre objednávateľa a dva exempláre sú určené pre zhotoviteľa.

14.7
Všetky listiny, dokumenty a oznámenia vrátane tých, ktoré vyvolávajú právne účinky (ďalej len „písomnosti“) budú medzi zmluvnými stranami zabezpečované doporučenými listovými zásielkami doručovanými poštou na adresy uvedené v čl. 1 tejto zmluvy. Písomnosť sa považuje za doručenú v súlade s bodom 10.7 tejto zmluvy.
14.8
Zmluvné strany podpisom tejto zmluvy vyhlasujú, že sa dôkladne oboznámili s jej obsahom,  rozumejú mu a vyhlasujú, že zmluvu nepodpísali v tiesni, ani za inak nápadne nevýhodných podmienok a na znak súhlasu ju vlastnoručne podpisujú.

14.9
Prílohy k Zmluve, ktoré tvoria jej neoddeliteľnú súčasť sú: 


Príloha č. 1 – Rozpočet diela

Príloha č. 2 – Zoznam subdodávateľov 
	V ............................,
	dňa ........................
	
	V Spišskej Novej Vsi,
	dňa ..................

	
	
	
	
	

	
	
	
	
	

	Za zhotoviteľa:
	.....................................
	
	Za objednávateľa:
	.....................................

	
	.............................
....................
	
	
	Ing. Pavol Bečarik
primátor mesta
Spišská Nová Ves 


